CELEX: 32022D0637
Language: bg
Date: 2022-04-13 00:00:00
Title: Решение (ОВППС) 2022/637 на Съвета от 13 април 2022 година за изменение на Решение (ОВППС) 2022/339 относно мярка за помощ по линия на Европейския механизъм за подкрепа на мира в подкрепа на украинските въоръжени сили

19.4.2022   
               
               
                  BG
               
               
                  Официален вестник на Европейския съюз
               
               
                  L 117/36
               
            
         РЕШЕНИЕ (ОВППС) 2022/637 НА СЪВЕТА
         от 13 април 2022 година
         за изменение на Решение (ОВППС) 2022/339 относно мярка за помощ по линия на Европейския механизъм за подкрепа на мира в подкрепа на украинските въоръжени сили
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 28, параграф 1 и член 41, параграф 2 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 28 февруари 2022 г. Съветът прие Решение (ОВППС) 2022/339 (1), с което се установява мярка за помощ с референтна сума от 50 000 000 EUR, предназначена за финансиране на предоставянето на украинските въоръжени сили на оборудване и продоволствия, непредназначени за произвеждане на смъртоносна сила, като например лични предпазни средства, комплекти за първа помощ и гориво.
                  
               
                     (2)
                  
                  
                     На 23 март 2022 г. Съветът прие Решение (ОВППС) 2022/472 (2) за изменение на Решение (ОВППС) 2022/339, с което референтната сума беше увеличена на 100 000 000 EUR.
                  
               
                     (3)
                  
                  
                     С оглед на продължаващата въоръжена агресия от страна на Руската федерация срещу Украйна референтната сума следва да бъде увеличена с допълнителни 50 000 000 EUR, предназначени за финансиране на предоставянето на украинските въоръжени сили на оборудване и продоволствия, непредназначени за произвеждане на смъртоносна сила, като лични предпазни средства, комплекти за първа помощ и гориво. Продължителността на мярката за помощ също следва да се удължи с 24 месеца.
                  
               
                     (4)
                  
                  
                     Решение (ОВППС) 2022/339 следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение (ОВППС) 2022/339 се изменя, както следва:
            
                        1)
                     
                     
                        В член 1 параграф 4 се заменя със следното:
                        
                           „4.   Продължителността на мярката за помощ е 60 месеца от приемането на настоящото решение.“
                        
                     
                  
                        2)
                     
                     
                        В член 2 параграф 1 се заменя със следното:
                        
                           „1.   Референтната сума, предназначена за покриване на разходите, свързани с мярката за помощ, е в размер на 150 000 000 EUR.“
                        
                     
                  
                        3)
                     
                     
                        В член 2 параграф 3 се заменя със следното:
                        
                           „3.   В съответствие с член 29, параграф 5 от Решение (ОВППС) 2021/509 администраторът за мерките за помощ може да отправи покана за вноски след приемането на настоящото решение, в размер до 150 000 000 EUR. Средствата, за които е отправена покана за вноски от администратора, се използват единствено за заплащане на разходи в границите, одобрени от Комитета, създаден с Решение (ОВППС) 2021/509, в коригиращия бюджет за 2022 г. и в бюджетите за следващите години, съответстващи на мярката за помощ.“
                        
                     
                  
                        4)
                     
                     
                        В член 2 параграф 4 се заменя със следното:
                        
                           „4.   Разходите, свързани с изпълнението на мярката за помощ, са допустими от 1 януари 2022 г. до определена от Съвета дата. Най-малко 66 % от референтната сума покрива разходите, направени от 11 март 2022 г. нататък.“
                        
                     
                  
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 13 април 2022 година.
            
               
                  За Съвета
               
               
                  Председател
               
               J.-Y. LE DRIAN
            
         
         
            (1)  Решение (ОВППС) 2022/339 на Съвета от 28 февруари 2022 г. относно мярка за помощ по линия на Европейския механизъм за подкрепа на мира в подкрепа на украинските въоръжени сили (ОВ L 61, 28.2.2022 г., стр. 1).
         
            (2)  Решение (ОВППС) 2022/472 на Съвета от 23 март 2022 г. за изменение на Решение (ОВППС) 2022/339 относно мярка за помощ по линия на Европейския механизъм за подкрепа на мира в подкрепа на украинските въоръжени сили (ОВ L 96, 24.3.2022 г., стр. 45).